Վարչապետների պողոտա

**Վարչապետների պողոտա** (),Ավստրալիայի վարչապետների կիսանդրիների պատկերասրահ, որը գտնվում է Ավստրալիայի Վիկտորիա նահանգի Բալլարատ բուսաբանական այգում:

## Պատմություն
1901 թվականին Բրիտանական կայսրության վեց առանձին գաղութներ ձևավորեցին մեկ նահանգ, որը կոչվում էր Ավստրալիա՝ կառավարման դաշնային ձևով։ Գաղութները դարձան նահանգներ՝ պահպանելով իրենց կառավարությունները՝ կենտրոնական Ավստրալիայի կառավարության գլխավորությամբ:

Մտահղացման հեղինակը և առաջին վեց կիսանդրիների տեղադրման նախաձեռնողը Ռիչարդ Քրաուչն էր, ով ծնվել է 1868 թվականին Բալլարատում և 1900-ականների սկզբին դարձել Ավստրալիայի խորհրդարանի Ներկայացուցիչների պալատի ամենաերիտասարդ անդամը: 1939 թվականին քաղաքային խորհրդում նա խոստացավ նվիրաբերել 1000 ֆունտ՝ յուրաքանչյուր վարչապետի կիսանդրիներից բաղկացած «Վարչապետների պողոտա» ստեղծելու համար: Վիզուալ արվեստների զարգացման հովանավոր Քրաուչը աջակցում էր արվեստի բազմաթիվ դպրոցներին, և նրա անձնական ծանոթությունը վարչապետներ Էդմունդ Բարթոնի, Ալֆրեդ Դիկինի, Քրիս Ուոթսոնի, Էնդրյու Ֆիշերի և Ջեյմս Սքուլինի հետ խրախուսեց նրան վերադարձնել Բալլարատին այն, ինչ նրան տվել էր քաղաքը։ Այսպիսով, Քրաուչը ոչ միայն օգնեց տեղադրել իրական կիսանդրիներ, այլև անմահացրեց այս պատմական պողոտան. Այնուհետև Քրաուչը միջոցներ կտակեց նախագիծը պահպանելու և լրացուցիչ կիսանդրիներ ավելացնելու համար։

Առաջին վեց կիսանդրիները բացվել են 1940 թվականի մարտի 2-ին՝ Վիկտորիա նահանգի նահանգապետ Ուինսթոն Դուգանի կողմից հանդիսավոր արարողության ժամանակ: 1941 թվականի հոկտեմբերի 11-ին վարչապետ Ռոբերտ Մենզիսը կաղնու ծառ տնկեց պողոտայում:

2010 թվականի փետրվարի 17-ին բացվեց 26-րդ վարչապետ Քևին Ռադի կիսանդրին, բայց նա ինքը բացակայում էր արարողությունից:

2014 թվականի հոկտեմբերի 9-ին պողոտայում բացվեց Ջուլիա Գիլարդի վերջին և 27-րդ կիսանդրին: Քանդակագործ Փիթեր Նիքոլսոնը նշել է, որ «Ջուլիայի քանդակի ստեղծումը նույնքան պարզ էր, որքան ցանկացած այլ քանդակի ստեղծումը: Ինձ համար դա նրա դեբյուտն էր հասարակության մեջ որպես մարդ, որը մեծ ճնշման տակ էր, բայց կորցրեց իր ճանապարհը և դեռ գլուխը բարձր է պահում»,ավելացնելով, որ տվյալ կիսանդրին, ավարտված 2012 թվականին, դարձավ «լավագույն բանը, որ արել եմ»: Բացման արարողության ժամանակ խորհրդական Դես Հադսոնն ասաց, որ Քրաուչի կտակարանը սպառվել է, խոստացավ ներգրավել դաշնային կառավարությանը եզակի ավանդույթի շարունակման ֆինանսավորմանը և նշեց, որ Թոնի Էբոթի 28-րդ կիսանդրին ներկայումս կառուցման փուլում է:

## Ճարտարապետություն և կոմպոզիցիա
Հղկված գրանիտե սալիկների վրա բրոնզե կիսանդրիների հավաքածուն գտնվում է Հորս Չեստնատ պողոտայում՝ Բալլարատ բուսաբանական այգու մոտ: Պողոտայում առաջինը ֆեդերացիայի հիմնադիր հոր՝ 1-ին վարչապետ Էդմունդ Բարթոնի կիսանդրին է: Յուրաքանչյուր կիսանդրի քանդակված է իրական չափսի և դասավորված է հաջորդականությամբ՝ ըստ պաշտոնավարման առաջին ժամկետի: Վարչապետներից ցանկացածը հավերժանում է պողոտայում՝ անկախ իր պաշտոնավարման ժամկետից: Յուրաքանչյուր քանդակի արժեքը կազմում է 45,000 ԱՄՆ դոլարից մինչև 55,000 ԱՄՆ դոլար, որը ներառում է ոչ միայն քանդակի տեղադրումը, այլև Կանբերայի Խորհրդարանի պալատի հանդիպումների էքսկուրսիաները, որպեսզի նախագծում աշխատող նկարիչը գծի ներկայիս վարչապետին:

## Քանդակագործներ
Ուոլաս Անդերսոնը ծնվել է 1888 թվականին Դին քաղաքում, Բալլարատի կողքին: Նա քանդակել է առաջին վարչապետների կիսանդրիները — Էդմունդ Բարթոնի, Ալֆրեդ Դիկինի, Կրիս Ուոթսոնի, Ջորջ Ռիդի, Ջոսեֆ Կուկի, Էնդրյու Ֆիշերի, Ուիլյամ Հյուզի, Սթենլի Բրյուսի, Ջեյմս Սքուլինի, Ջոզեֆ Լայոնսի, Էրլ Փեյջի, Ռոբերտ Մենցիզի, Արթուր Ֆադենի և Ջոն Քերթինի: Դրանք ստեղծելու համար նա օգտագործել է լուսանկարներ, սակայն Ֆադենի քանդակը և հետագա քանդակները ստեղծվել են նրանց կյանքի ընթացքում: Նրա ամենահայտնի ստեղծագործությունը «Մարդ և իշուկ» քանդակագործական կոմպոզիցիան էր, որը տեղադրված էր Մելբուռնի Հիշատակի հուշարձանի մոտ: Բացի այդ, Անդերսոնը մասնակցել է Ավստրալիայի պատերազմի հուշահամալիրի նախագծմանը և ստեղծել մեծ թվով հուշաքանդակներ: Անդերսոնը մահացել է 1975 թվականին Ջիլոնգում։

Ֆրենկ Ֆորդի կիսանդրու հեղինակն անհայտ է։

Քեն Փալմերը ծնվել է 1925 թվականին և կրթություն է ստացել Բալլարատում՝ ավարտելով հանքարդյունաբերության դպրոցը։ Նա ստեղծել է Բեն Չիֆլիի կիսանդրին Քրաուչի անձնական թույլտվությամբ՝ աշխատելով լուսանկարներից և օգտվելով Չիֆլիի այցից Բալլարատ 1946 թվականի նախընտրական քարոզարշավի ժամանակ։. Ավելի ուշ Քենը արվեստ է դասավանդել Քասլմենի և Մելբուրնի դպրոցներում, նախքան վերադառնալը Բալլարատ, որտեղ բացել է արվեստի ստուդիա: Փալմերը մահացել է 1983 թվականին:

Վիկտոր Գրինհալգը ծնվել է 1900 թվականին և կրթություն է ստացել Բալլարատում՝ ավարտելով հանքարդյունաբերության դպրոցը մինչև Առաջին համաշխարհային պատերազմի սկիզբը։ Այնուհետև դասավանդել է Բալլարատ և Բենդիգո Մայնսի դպրոցում, իսկ 1955 թվականից ղեկավարել է Մելբուրնի թագավորական տեխնոլոգիական ինստիտուտի արվեստի դպրոցը։ Նա ստեղծել է Հարոլդ Հոլթի, Ջոն ՄաքՅուանի, Ջոն Գորթոնի, Ուիլյամ Մաքմահոնի և Գուֆ Ուիթլամի կիսանդրիները: Գրինհալգի հայտնի ստեղծագործությունը Ջորջ 5-րդ թագավորի արձանն էր Բալարատում՝ Դրամոնդ և Ստարտ փողոցների անկյունում: Նրա վերջին անավարտ աշխատանքը Մալքոլմ Ֆրեյզերի կիսանդրին էր, և 1983 թվականին Գրինհալգի մահից հետո Փիթեր Նիքոլսոնը շարունակեց աշխատանքը դրա վրա:

Փիթեր Նիքոլսոնը ծնվել է Մելբուռնում 1946 թվականին: Նա հայտնի դարձավ իր մուլտֆիլմերով այնպիսի ամսագրերում, ինչպիսիք են «Nation Review», «Australian Financial Review», «The Age» և «Rubbery Figures» հեռուստածրագրի իր տիկնիկներով: Նա ստեղծել է Մալքոլմ Ֆրեյզերի, Ռոբերտ Հոուքի, Փոլ Քիթինգի, Ջոն Հովարդի, Քևին Ռադի և Ջուլիա Գիլարդի կիսանդրիները: Նա միշտ փորձում է իր քանդակներին անձնական բնավորության արտահայտություն տալ:

## Քննադատություն
Ջոն Հովարդն ասաց, որ իրեն դուր չի գալիս կիսանդրու ստորին շրթունքի չափը, իսկ Փոլ Քիթինգը դժգոհ է թույլ կզակից և սրածայր քթից, մինչդեռ Ջուլիա Գիլարդը գոհ է իր կերպարից:

## Կիսանդրիներ

Պատկեր:Edmund_Barton_bust.jpg|1-ին Էդմունդ Բարտոն
Պատկեր:Alfred_Deakin_Ballarat.jpg|2-րդ Ալֆրեդ Դիկին
Պատկեր:Chris_Watson_bust.jpg|3-րդ Քրիս Ուոթսոն
Պատկեր:George_Reid_bust.jpg|4-րդ Ջորջ Ռիդ
Պատկեր:Joseph_Cook_bust.jpg|5-րդ Էնդրյու Ֆիշեր
Պատկեր:Andrew_Fisher_bust.jpg|6-րդ Ջոզեֆ Կուկ
Պատկեր:Billy_Hughes_bust.jpg|7-րդ Ուիլյամ Հյուզ
Պատկեր:Stanley_Bruce_bust.jpg|8-րդ Սթենլի Բրյուս
Պատկեր:James_Scullin_bust.jpg|9-րդ Ջեյմս Սքալին
Պատկեր:Joseph_Lyons_bust.jpg|10-րդ Ջոզեֆ Լիոնս
Պատկեր:Earle_Page_bust.jpg|11-րդ Էրլ Փեյջ
Պատկեր:Robert_Menzies_bust.jpg|12-րդ Ռոբերտ Մենզիս
Պատկեր:Arthur_Fadden_bust.jpg|13-րդ Արթուր Ֆադեն
Պատկեր:John_Curtin_bust.jpg|14-րդ Ջոն Քերթին
Պատկեր:Forde.jpg|15-րդ Ֆրենկ Ֆորդ
Պատկեր:Ben_Chifley_bust.jpg|16-րդ Բեն Չիֆլի
Պատկեր:Harold_Holt_bust.jpg|17-րդ Հարոլդ Հոլթ
Պատկեր:John_McEwen_bust.jpg|18-րդ Ջոն ՄաքՅուան
Պատկեր:John_Gorton_bust.jpg|19-րդ Ջոն Գորթոն
Պատկեր:William_McMahon_bust.jpg|20-րդ Ուիլյամ Մաքմահոն
Պատկեր:Gough_Whitlam_bust.jpg|21-րդ Գուֆ Ուիթլամ
Պատկեր:Malcolm_Fraser_bust.jpg|22-րդ Մալքոլմ Ֆրեյզեր
Պատկեր:Bob_Hawke_bust.jpg|23-րդ Ռոբերտ Հոուք
Պատկեր:Paul_Keating_bust.jpg|24-րդ Փոլ Քիթինգ
Պատկեր:John_Howard_bust.jpg|25-րդ Ջոն Հովարդ
Պատկեր:Kevin_rudd_pm_bust.jpg|26-րդ Քևին Ռադ
Պատկեր:Julia_Gillard_Bust.png|27-րդ Ջուլիա Գիլարդ


## Ծանոթագրություններ

## Աղբյուրներ

* Авеню премьер-министров на сайте Премьер-министерской библиотеки Джона Кэртина

Կատեգորիա:1940 կառուցումն ավարտված շենքեր և կառույցներ
Կատեգորիա:1940-ականների հիմնադրումներ Ավստրալիայում
Կատեգորիա:20-րդ դարի քանդակներ
Կատեգորիա:Ավստրալիայի մշակույթ